  Майя Бывальцева 5-тӥ гудырикошконлы Удмуртиын коронавирус инфекциен черлан 29 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарын 15 улӥсьёс, Дэри ёросын куать улӥсьёс, Сарапулын ньыль улӥсьёс, Можга ёросын кык улӥсьёс, быдэн одӥг учырен Можгаын но Сарапул ёросын пусйизы. 35 адями йӧназ. Куинь мурт кулӥз - 92, 66 но 59 аресъем кышномуртъёс. Туннэ нуналлы Удмуртиын выль коронавирус инфекциен черлан 2 сюрс 492 учыр лабораториосын зэматэмын. 2 сюрс 56 адями висёнэз вормиз, 54 мурт кулӥз. Али 22-езлэн висисьёслэн тазалыксы секыт лыдъяське. Тодэ вайытом, нунал азьвыл 21 выль висисьёсты шараязы вал. Тегъёс: Тазалык Ижкар висён Удмуртия коронавирус  